DODATOK č. 1 k Školskému poriadku
Evanjelickej materskej školy, Komenského 3938, 031 01 Liptovský Mikuláš

V súlade so Školským poriadkom Evanjelickej materskej školy, platným od 24. 10. 2025, sa ustanovenie bodu 4.2 Úhrada poplatkov – Úhrada za stravovanie mení a dopĺňa nasledovne:
Čl. I
Úhrada za stravovanie
Ustanovenie bodu 4.2 Úhrada poplatkov – Úhrada za stravovanie v znení “Platba sa uskutočňuje výhradne bezhotovostne, prevodom na účet VŠJ najneskôr do 5.dňa v kalendárnom mesiaci.”
 sa nahrádza týmto znením:
„Úhrada za stravovanie sa uskutočňuje výhradne bezhotovostne, prevodom na účet VŠJ, vopred, najneskôr do 20. dňa kalendárneho mesiaca, ktorý predchádza mesiacu, za ktorý je stravné hradené. Napr.: Stravné za mesiac december je potrebné uhradiť najneskôr do 20. novembra. “

Ostatné ustanovenia týkajúce sa IBAN, variabilného symbolu, určovania výšky príspevku, odhlasovania zo stravy, podmienok poskytovania dotácie, preplatkov a objednávania stravy zostávajú nezmenené.
Čl. II
Záverečné ustanovenia
1. Ostatné ustanovenia Školského poriadku Evanjelickej materskej školy zostávajú nezmenené.
2. Tento dodatok tvorí neoddeliteľnú súčasť Školského poriadku Evanjelickej materskej školy.
3. Dodatok č. 1 nadobúda účinnosť dňa 1. septembra 2026.
4. Dodatok č. 1 bol prerokovaný v pedagogickej rade a rade školy v súlade s príslušnými právnymi predpismi.

